ત્યાગીએ વધુમાં જણાવ્યું હતું કે સોનિયા ગાંધીએ બોલાવેલી વિપક્ષોની બેઠકમાં સામેલ થનારા અમારા સાંસદ અનવર અલીને અમે પાર્ટીમાંથી કાઢી મૂક્યા છે. બીજી તરફ એવી માહિતી છે કે રાજ્યસભામાં જેડીયુના સંસદીય દળના નેતા પદ પરથી શરદ યાદવને આજે હટાવવામાં આવશે. તેમની જગ્યાએ જેડીયુના સંસદીય દળના નવા નેતા તરીકે આર.સી.પી. સિંહની વરણી કરવામાં આવે તેવી શક્યતા છે. તેમણે વધુમાં જણાવ્યું હતું કે શરદ યાદવ જ અમારી પાર્ટીના વરિષ્ઠ નેતા છે. અત્યાર સુધી તેઓ આરજેડીના મંચ પરથી તેમની પાર્ટીના કાર્યકરોને સંબોધતા હતા. પાર્ટી દ્વારા શરદ યાદવને ૧૯ ઓગસ્ટે પાર્ટીની રાષ્ટ્રીય કારોબારીની બેઠકમાં આવીને તેમની વાત રજૂ કરવા જણાવવામાં આવ્યું છે.